title: 2013/158/EU: Sklep Sveta z dne 7. marca 2013 o določitvi datuma uporabe Uredbe (ES) št. 1987/2006 Evropskega parlamenta in Sveta o vzpostavitvi, delovanju in uporabi druge generacije schengenskega informacijskega sistema (SIS II)

text:
               27.3.2013

               SL

               Uradni list Evropske unije

               L 87/10

         SKLEP SVETA
   z dne 7. marca 2013
   o določitvi datuma uporabe Uredbe (ES) št. 1987/2006 Evropskega parlamenta in Sveta o vzpostavitvi, delovanju in uporabi druge generacije schengenskega informacijskega sistema (SIS II)
   (2013/158/EU)
   SVET EVROPSKE UNIJE JE –
   ob upoštevanju Uredbe (ES) št. 1987/2006 Evropskega parlamenta in Sveta z dne 20. decembra 2006 o vzpostavitvi, delovanju in uporabi druge generacije schengenskega informacijskega sistema (SIS II) (1) in zlasti člena 55(3) Sklepa,
   ob upoštevanju naslednjega:

               (1)

               Člen 55(3) Uredbe (ES) št. 1987/2006 določa, da se Uredba začne uporabljati v državah članicah, ki sodelujejo v SIS 1+, z dnem, ki ga v Svetu soglasno določijo člani, predstavniki vlad držav članic, ki sodelujejo v SIS 1+.

               (2)

               V skladu s členom 11(3) Uredbe Sveta (EU) št. 1273/2012 z dne 20. decembra 2012 o migraciji s schengenskega informacijskega sistema (SIS 1+) na drugo generacijo schengenskega informacijskega sistema (SIS II) (2) se bo preklop v SIS II začel z datumom, ki ga določi Svet v skladu s členom 55(2) Uredbe (ES) št. 1987/2006.

               (3)

               V skladu s členom 55(3)(a) Uredbe (ES) št. 1987/2006 je Komisija sprejela potrebne izvedbene ukrepe, in sicer Izvedbeni Sklep Komisije 2013/115/EU (3) o sprejetju Priročnika SIRENE in drugih izvedbenih ukrepov za drugo generacijo schengenskega informacijskega sistema (SIS II) in Sklep Komisije 2010/261/EU z dne 4. maja 2010 o varnostnem načrtu za centralni SIS II in komunikacijsko infrastrukturo (4).

               (4)

               V skladu s členom 55(3)(b) Uredbe (ES) št. 1987/2006 se vse države članice, ki v celoti sodelujejo v SIS 1+, uradno obvestile Komisijo, da so vzpostavile potrebno tehnično in pravno ureditev za obdelavo podatkov SIS II in izmenjavo dopolnilnih informacij.

               (5)

               V skladu s členom 55(3)(c) Uredbe (ES) št. 1987/2006 je Komisija sporočila, da je bil uspešno opravljen celovit preskus SIS II, ki ga je Komisija opravila skupaj z državami članicami, zadevna pripravljalna telesa Sveta pa so dne 6. februarja 2013 potrdila predlagani rezultat preskusa in dejstvo, da SIS II deluje vsaj tako uspešno kot SIS 1+.

               (6)

               V skladu s členom 55(3)(d) Uredbe (ES) št. 1987/2006 je Komisija vzpostavila potrebne tehnične ureditve, da se dovoli povezava centralnega SIS II z N.SIS II zadevnih držav članic.

               (7)

               V skladu s členom 9(1) in (5) Uredbe (EU) št. 1273/2012 so države članice, ki sodelujejo v SIS 1+, uspešno opravile funkcionalne preskuse SIRENE, zadevna pripravljalna telesa Sveta pa so 15. februarja 2013 potrdila njihove rezultate.

               (8)

               Ker so tako izpolnjeni pogoji iz člena 55(3) Uredbe (ES) št. 1987/2006, naj Svet določi datum, od katerega se bo SIS II uporabljal v državah članicah, ki sodelujejo v SIS 1+.

               (9)

               Ker je treba, da SIS II začne delovati kar se da hitro, bi moral ta sklep začeti veljati na dan objave v Uradnem listu Evropske unije.

               (10)

               Ta sklep predstavlja za Islandijo in Norveško razvoj določb schengenskega pravnega reda v smislu Sporazuma med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda (5), ki sodijo na področje iz točke G člena 1 Sklepa Sveta 1999/437/ES (6) o nekaterih izvedbenih predpisih za uporabo navedenega sporazuma.

               (11)

               Ta sklep predstavlja za Švico razvoj določb schengenskega pravnega reda v smislu Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (7), ki spadajo na področje iz točke G člena 1 Sklepa 1999/437/ES v povezavi s členom 3 Sklepa Sveta 2008/146/ES (8).

               (12)

               Ta sklep predstavlja za Lihtenštajn razvoj določb schengenskega pravnega reda v smislu Protokola, podpisanega med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (9), ki spadajo na področje iz točke G člena 1 Sklepa 1999/437/ES v povezavi s členom 3 Sklepa Sveta 2011/350/EU (10).

               (13)

               Danska v skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, ne sodeluje pri sprejemanju tega sklepa, ki zanjo ni zavezujoč in se zanjo ne uporablja. Ker ta sklep nadgrajuje schengenski pravni red, se Danska v skladu s členom 4 navedenega protokola v šestih mesecih od dne, ko Svet sprejme ta sklep, odloči, ali bo ta sklep prenesla v svoje nacionalno pravo.

               (14)

               Ta sklep predstavlja razvoj določb schengenskega pravnega reda, pri katerih Združeno kraljestvo ne sodeluje v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (11); Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (15)

               Ta sklep predstavlja razvoj določb schengenskega pravnega reda, pri katerih Irska ne sodeluje, v skladu s Sklepom Sveta 2002/192/ES z dne 28. februarja 2002 o prošnji Irske za sodelovanje pri izvajanju nekaterih določb schengenskega pravnega reda (12); Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (16)

               Ta sklep ne posega v dogovora o delnem sodelovanju Irske in Združenega kraljestva pri izvajanju schengenskega pravnega reda, kakor sta določena v sklepih Sveta 2002/192/ES oziroma 2000/365/ES.

               (17)

               Za Ciper ta sklep predstavlja akt, ki temelji na schengenskem pravnem redu oziroma je z njim kako drugače povezan v smislu člena 3(2) Akta o pristopu iz leta 2003 –

         SPREJEL NASLEDNJI SKLEP:
   Člen 1
   Uredba (ES) št. 1987/2006 se v državah članicah, ki sodelujejo v SIS 1+, uporablja od 9. aprila 2013.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 7. marca 2013

            Za Svet

            Predsednik

         A. SHATTER

      (1)  UL L 381, 28.12.2006, str. 4.

      (2)  UL L 359, 29.12.2012, str. 32.

      (3)  UL L 71, 14.3.2013, str. 1.

      (4)  UL L 112, 5.5.2010, str. 31.

      (5)  UL L 176, 10.7.1999, str. 36.

      (6)  UL L 176, 10.7.1999, str. 31.

      (7)  UL L 53, 27.2.2008, str. 52.

      (8)  UL L 53, 27.2.2008, str. 1.

      (9)  UL L 160, 18.6.2011, str. 21.

      (10)  UL L 160, 18.6.2011, str. 19.

      (11)  UL L 131, 1.6.2000, str. 43.

      (12)  UL L 64, 7.3.2002, str. 20.


title: Sklep Sveta z dne 19. marca 2012 o podaljšanju trajanja mandata podpredsednika Urada Skupnosti za rastlinske sorte

text:
               21.3.2012

               SL

               Uradni list Evropske unije

               C 82/6

         SKLEP SVETA
   z dne 19. marca 2012
   o podaljšanju trajanja mandata podpredsednika Urada Skupnosti za rastlinske sorte
   2012/C 82/03
   SVET EVROPSKE UNIJE JE –
   ob upoštevanju Uredbe Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (1), zlasti člena 43(3) Uredbe,
   ob upoštevanju naslednjega:

               (1)

               Svet je s Sklepom z dne 22. februarja 2007 (2) imenoval g. Carlosa PEREIRA GODINHO za podpredsednika Urada Skupnosti za rastlinske sorte.

               (2)

               Komisija je po tem, ko je pridobila mnenja upravnega odbora in predsednika navedenega urada, v predlogu z dne 26. januarja 2012 predlagala podaljšanje trajanja mandata g. Carlosa PEREIRA GODINHE –

         SPREJEL NASLEDNJI SKLEP:
   Člen 1
   Trajanje mandata g. Carlosa PEREIRE GODINHE kot podpredsednika Urada Skupnosti za rastlinske sorte se s 1. aprilom 2012 podaljša za obdobje petih let.
   Člen 2
   Predsednik upravnega odbora zadevnega urada je pooblaščen, da z g. Carlosom PEREIRO GODINHOM podpiše pogodbo o zaposlitvi.
   Člen 3
   Ta sklep začne veljati na dan sprejetja.

      V Bruslju, 19. marca 2012

            Za Svet

            Predsednica

         M. GJERSKOV

      (1)  UL L 227, 1.9.1994, str. 1.

      (2)  UL L 78, 17.3.2007, str. 27.


title: Sklep Evropskega parlamenta (EU) 2016/1504 z dne 28. aprila 2016 o razrešnici glede izvrševanja proračuna Evropskega azilnega podpornega urada za proračunsko leto 2014

text:
               14.9.2016

               SL

               Uradni list Evropske unije

               L 246/209

         SKLEP EVROPSKEGA PARLAMENTA (EU) 2016/1504
   z dne 28. aprila 2016
   o razrešnici glede izvrševanja proračuna Evropskega azilnega podpornega urada za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropskega azilnega podpornega urada za proračunsko leto 2014,

               —

               ob upoštevanju poročila Računskega sodišča o zaključnem računu Evropskega azilnega podpornega urada za proračunsko leto 2014 z odgovorom urada (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice uradu glede izvrševanja proračuna za proračunsko leto 2014 (05584/2016 – C8-0092/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 439/2010 Evropskega parlamenta in Sveta z dne 19. maja 2010 o ustanovitvi Evropskega azilnega podpornega urada (4), zlasti člena 36,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A8-0133/2016),

               1.

               podeli razrešnico izvršnemu direktorju Evropskega azilnega podpornega urada glede izvrševanja proračuna urada za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropskega azilnega podpornega urada, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 102.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 132, 29.5.2010, str. 11.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta 2011/430/SZVP z dne 18. julija 2011 o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu

text:
               19.7.2011

               SL

               Uradni list Evropske unije

               L 188/47

         SKLEP SVETA 2011/430/SZVP
   z dne 18. julija 2011
   o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 27. decembra 2001 sprejel Skupno stališče 2001/931/SZVP o uporabi posebnih ukrepov za boj proti terorizmu (1).

               (2)

               Svet je 12. julija 2010 s Sklepom 2010/386/SZVP (2) posodobil seznam oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP.

               (3)

               Svet je 31. januarja 2011 s Sklepom 2011/70/SZVP (3) ponovno posodobil seznam oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP, ter razveljavil Sklep 2010/386/SZVP, razen v zvezi s skupino, omenjeno v točki 25 dela 2 Priloge k Sklepu.

               (4)

               V skladu s členom 1(6) Skupnega stališča 2001/931/SZVP je treba opraviti celovit pregled seznama oseb, skupin in organizacij, za katere se uporabljata sklepa 2010/386/SZVP in 2011/70/SZVP.

               (5)

               V tem sklepu je izid tega pregleda, ki ga je opravil Svet.

               (6)

               Svet je odločil, da ni več razlogov, da bi bile določene osebe in skupine še naprej na seznamu oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP.

               (7)

               Svet je ugotovil, da so bile osebe, skupine in organizacije s seznama iz Priloge k temu sklepu vpletene v teroristična dejanja v smislu člena 1(2) in (3) Skupnega stališča 2001/931/SZVP, da je pristojni organ v zvezi z njimi sprejel odločitev v smislu člena 1(4) navedenega skupnega stališča in da bi morali zanje še naprej veljati posebni omejevalni ukrepi iz navedenega skupnega stališča.

               (8)

               Seznam oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP, bi bilo treba ustrezno posodobiti –

         SPREJEL NASLEDNJI SKLEP:
   Člen 1
   Seznam oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP, je v Prilogi k temu sklepu.
   Člen 2
   Sklep 2010/386/SZVP, kolikor zadeva skupino, omenjeno v točki 25 dela 2 Priloge k Sklepu, in Sklep 2011/70/SZVP se razveljavita.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 18. julija 2011

            Za Svet

            Predsednica

         C. ASHTON

      (1)  UL L 344, 28.12.2001, str. 93.

      (2)  UL L 178, 13.7.2010, str. 28.

      (3)  UL L 28, 2.2.2011, str. 57.

      PRILOGA

         Seznam oseb, skupin in organizacij iz člena 1, za katere se uporabljajo členi 2, 3 in 4 Skupnega stališča 2001/931/SZVP

      1.   OSEBE

                  1.

                  ABOU, Rabah Naami (alias Naami Hamza, alias Mihoubi Faycal, alias Fellah Ahmed, alias Dafri Rèmi Lahdi), rojen 1. 2. 1966 v Alžiru (Alžirija) – član skupin „al-Takfir“ in „al-Hijra“;

                  2.

                  ABOUD, Maisi (alias švicarski Abderrahmane), rojen 17. 10. 1964 v Alžiru (Alžirija) – član skupin „al-Takfir“ in „al-Hijra“;

                  3.

                  AL-NASSER, Abdelkarim Hussein Mohamed, rojen v Al Ihsi (Saudova Arabija), državljan Saudove Arabije;

                  4.

                  AL YACOUB, Ibrahim Salih Mohammed, rojen 16. 10. 1966 v Tarutu (Saudova Arabija), državljan Saudove Arabije;

                  5.

                  ARIOUA, Kamel (alias Lamine Kamel), rojen 18. 8. 1969 v Costantinu (Alžirija) – član skupin „al-Takfir“ in „al-Hijra“;

                  6.

                  ASLI, Mohamed (alias Dahmane Mohamed), rojen 13. 5. 1975 v Ain Tayi (Alžirija) – član skupin „al-Takfir“ in „al-Hijra“;

                  7.

                  ASLI, Rabah, rojen 13. 5. 1975 v Ain Tayi (Alžirija) – član skupin „al-Takfir“ in „al-Hijra“;

                  8.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), rojen 8. 3. 1978 v Amsterdamu (Nizozemska) – član skupine „Hofstadgroep“;

                  9.

                  DARIB, Noureddine (alias Carreto, alias Zitoun Mourad), rojen 1. 2. 1972 v Alžiriji – član skupin „al-Takfir“ in „al-Hijra“;

                  10.

                  DJABALI, Abderrahmane (alias Touil), rojen 1. 6. 1970 v Alžiriji – član skupin „al-Takfir“ in „al-Hijra“;

                  11.

                  EL FATMI, Nouredine (alias Nouriddin EL FATMI, alias Nouriddine EL FATMI, alias Noureddine EL FATMI, alias Abu AL KA'E KA'E, alias Abu QAE QAE, alias FOUAD, alias FZAD, alias Nabil EL FATMI, alias Ben MOHAMMED, alias Ben Mohand BEN LARBI, alias Ben Driss Muhand IBN LARBI, alias Abu TAHAR, alias EGGIE), rojen 15. 8. 1982 v Midarju (Maroko), maroški potni list št. N829139 – član skupine „Hofstadgroep“;

                  12.

                  FAHAS, Sofiane Yacine, rojena 10. 9. 1971 v Alžiru (Alžirija) – članica skupin „al-Takfir“ in „al-Hijra“;

                  13.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, rojen leta 1963 v Libanonu, državljan Libanona;

                  14.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), rojen 14. 4. 1965 ali 1. 3. 1964 v Pakistanu, potni list št. 488555;

                  15.

                  MOKTARI, Fateh (alias Ferdi Omar), rojen 26. 12. 1974 v Hussein Deyu (Alžirija) – član skupin „al-Takfir“ in „al-Hijra“;

                  16.

                  NOUARA, Farid, rojen 25. 11. 1973 v Alžiru (Alžirija) – član skupin „al-Takfir“ in „al-Hijra“;

                  17.

                  RESSOUS, Hoari (alias Hallasa Farid), rojen 11. 9. 1968 v Alžiru (Alžirija) – član skupin „al-Takfir“ in „al-Hijra“;

                  18.

                  SEDKAOUI, Noureddine (alias Nounou), rojen 23. 6. 1963 v Alžiru (Alžirija) – član skupin „al-Takfir“ in „al-Hijra“;

                  19.

                  SELMANI, Abdelghani (alias Gano), rojen 14. 6. 1974 v Alžiru (Alžirija) – član skupin „al-Takfir“ in „al-Hijra“;

                  20.

                  SENOUCI, Sofiane, rojena 15. 4. 1971 v Hussein Deyu (Alžirija) – članica skupin „al-Takfir“ in „al-Hijra“;

                  21.

                  TINGUALI, Mohammed (alias Mouh di Kouba), rojen 21. 4. 1964 v Blidi (Alžirija) – član skupin „al-Takfir“in „al-Hijra“;

                  22.

                  WALTERS, Jason Theodore James (alias Abdullah, alias David), rojen 6. 3. 1985 v Amersfoortu (Nizozemska), nizozemski potni list št. NE8146378 – član skupine „Hofstadgroep“.

            2.   SKUPINE IN SUBJEKTI

                  1.

                  „Abu Nidal Organisation“ (Organizacija Abu Nidal) – „ANO“ (alias „Fatah Revolutionary Council“ (Revolucionarni svet Fataha), alias „Arab Revolutionary Brigades“ (Arabske revolucionarne brigade), alias „Black September“ (Črni september), alias „Revolutionary Organisation of Socialist Muslims“ (Revolucionarna organizacija socialističnih muslimanov));

                  2.

                  „Al-Aqsa Martyr's Brigade“ (Brigada mučenikov Al Akse);

                  3.

                  „Al-Aksa e.V.“;

                  4.

                  „Al-Takfir“ in „Al-Hijra“;

                  5.

                  „Babbar Khalsa“;

                  6.

                  „Communist Party of the Philippines“ (Komunistična partija Filipinov), vključno z „New Peoples Army“ (Novo ljudsko vojsko) – „NPA“, Filipini;

                  7.

                  „Gama'a al-Islamiyya“ (alias „Al-Gama'a al-Islamiyya“), „Islamic Group“ (Islamistična skupina) – „IG“;

                  8.

                  „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front“ (Fronta islamskih bojevnikov velikega vzhoda));

                  9.

                  „Hamas“ (vključno s „Hamas-Izz al-Din al-Qassem“);

                  10.

                  „Hizbul Mudjahideen“ – „HM“;

                  11.

                  „Hofstadgroep“;

                  12.

                  „Holy Land Foundation for Relief and Development“ (Fundacija Svete dežele za pomoč in razvoj);

                  13.

                  „International Sikh Youth Federation“ (Mednarodna federacija sikhovske mladine) – „ISYF“;

                  14.

                  „Khalistan Zindabad Force“ – „KZF“;

                  15.

                  „Kurdistan Workers' Party“ (Delavska stranka Kurdistana) – „PKK“ (alias „KADEK“, alias „KONGRA-GEL“);

                  16.

                  „Liberation Tigers of Tamil Eelam“ (Osvobodilni tigri tamilskega Eelama) – „LTTE“;

                  17.

                  „Ejército de Liberación Nacional“ („National Liberation Army“ (Nacionalna osvobodilna vojska));

                  18.

                  „Palestinian Islamic Jihad“ (Palestinski islamski džihad) – „PIJ“;

                  19.

                  „Popular Front for the Liberation of Palestine“ (Ljudska fronta za osvoboditev Palestine) – „PFLP“;

                  20.

                  „Popular Front for the Liberation of Palestine – General Command“ (Ljudska fronta za osvoboditev Palestine – glavno poveljstvo), alias „PFLP – General Command“ (PFLP – glavno poveljstvo);

                  21.

                  „Fuerzas armadas revolucionarias de Colombia“ („Revolutionary Armed Forces of Colombia“ (Oborožene revolucionarne sile Kolumbije)) – „FARC“;

                  22.

                  „Devrimci Halk Kurtuluș Partisi-Cephesi“ („Revolutionary People's Liberation Army/Front/Party“ (Revolucionarna ljudska osvobodilna vojska/fronta/stranka) – „DHKP/C“ (alias „Devrimci Sol“ („Revolucionary Left“ (Revolucionarna levica)), alias „Dev Sol“);

                  23.

                  „Sendero Luminoso“ („Shining Path“ (Sijoča pot)) – „SL“;

                  24.

                  „Stichting Al Aqsa“ (alias „Stichting Al Aqsa Nederland“, alias „Al Aqsa Nederland“)

                  25.

                  „Teyrbazen Azadiya Kurdistan“ – „TAK“ (alias „Kurdistan Freedom Falcons“, alias „Kurdistan Freedon Hawks“ (Kurdistanski sokoli svobode)).


title: 2010/123/: Sklep Komisije z dne 25. februarja 2010 o prilagoditvi korekcijskih koeficientov, ki se uporabljajo od 1. februarja 2009 , 1. marca 2009 , 1. aprila 2009 , 1. maja 2009 in 1. junija 2009 za osebne prejemke uradnikov, začasnih uslužbencev in pogodbenih uslužbencev Evropskih skupnosti, ki delajo v tretji državi

text:
               26.2.2010

               SL

               Uradni list Evropske unije

               L 49/34

         SKLEP KOMISIJE
   z dne 25. februarja 2010
   o prilagoditvi korekcijskih koeficientov, ki se uporabljajo od 1. februarja 2009, 1. marca 2009, 1. aprila 2009, 1. maja 2009 in 1. junija 2009 za osebne prejemke uradnikov, začasnih uslužbencev in pogodbenih uslužbencev Evropskih skupnosti, ki delajo v tretji državi
   (2010/123/EU)
   KOMISIJA EVROPSKIH SKUPNOSTI JE –
   ob upoštevanju Pogodbe o delovanju Evropske unije,
   ob upoštevanju Kadrovskih predpisov Evropskih skupnosti in Pogojev za zaposlitev drugih uslužbencev teh skupnosti, določenih z Uredbo (EGS, Euratom, ESPJ) št. 259/68 (1), ter zlasti drugega odstavka člena 13 Priloge X h Kadrovskim predpisom,
   ob upoštevanju naslednjega:

               (1)

               Z Uredbo Sveta (ES) št. 613/2009 (2) so bili na podlagi prvega odstavka člena 13 Priloge X h Kadrovskim predpisom določeni korekcijski koeficienti, ki se od 1. julija 2008 uporabljajo za osebne prejemke, ki se v valuti države napotitve izplačajo uradnikom, začasnim uslužbencem in pogodbenim uslužbencem Evropskih skupnosti, ki delajo v tretji državi.

               (2)

               V skladu z drugim odstavkom člena 13 Priloge X h Kadrovskim predpisom je treba od 1. februarja 2009, 1. marca 2009, 1. aprila 2009, 1. maja 2009 in 1. junija 2009 prilagoditi nekatere od teh korekcijskih koeficientov, potem ko se je v nekaterih tretjih državah, ob upoštevanju statističnih podatkov, ki so na voljo Komisiji, razlika med življenjskimi stroški, izmerjena na podlagi korekcijskega koeficienta in ustreznega menjalnega tečaja, povečala za več kot 5 % od zadnje določitve korekcijskih koeficientov –

         SKLENILA:
   Člen 1
   Korekcijski koeficienti za osebne prejemke, ki se uradnikom, pogodbenim uslužbencem in začasnim uslužbencem Evropskih skupnosti, ki delajo v tretji državi, izplačujejo v valuti države napotitve, se prilagodijo za nekatere države, ki so navedene v Prilogi. Ta vsebuje pet mesečnih razpredelnic, v katerih so navedene zadevne države in datumi začetka zaporedne uporabe za vsako od njih (1. februar 2009, 1. marec 2009, 1. april 2009, 1. maj 2009 in 1. junij 2009).
   Menjalni tečaji, ki se uporabljajo za izračun teh osebnih prejemkov, so določeni v skladu z izvedbenimi določbami finančne uredbe in ustrezajo različnim datumom iz prvega odstavka.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 25. februarja 2010

            Za Komisijo, za predsednika po pooblastilu

         Catherine ASHTON

            Podpredsednica

      (1)  UL L 56, 4.3.1968, str. 1.

      (2)  UL L 181, 14.7.2009, str. 1.

      PRILOGA

         FEBRUAR 2009

                  Kraj napotitve

                  Ekonomske paritete februar 2009

                  Menjalni tečaj februar 2009 (1)

                  Korekcijski koeficienti februar 2009 (2)

                  Azerbajdžan (3)

                  0,9962

                  1,0578

                  94,2

                  Belorusija (4)

                  2 192

                  3 495,42

                  62,7

                  Čile

                  478,2

                  810,48

                  59,0

                  Kitajska

                  8,502

                  8,9653

                  94,8

                  Kolumbija

                  2 300

                  2 990,32

                  76,9

                  Indija

                  35,8

                  64,075

                  55,9

                  Indonezija (Džakarta)

                  10 540

                  14 913,8

                  70,7

                  Kazahstan (Almaty) (3)

                  150,2

                  161,79

                  92,8

                  Kenija

                  78,23

                  103,009

                  75,9

                  Lesoto

                  6,198

                  12,9979

                  47,7

                  Liberija

                  84,28

                  84,6997

                  99,5

                  Pakistan

                  48,48

                  101,889

                  47,6

                  Sierra Leone

                  3 356

                  3 998,59

                  83,9

                  Trinidad in Tobago

                  6,291

                  8,10395

                  77,6

                  Zambija (3)

                  3 331

                  6 548,29

                  50,9

         MAREC 2009

                  Kraj napotitve

                  Ekonomske paritete marec 2009

                  Menjalni tečaj marec 2009 (5)

                  Korekcijski koeficienti marec 2009 (6)

                  Hrvaška (7)

                  7,21

                  7,386

                  97,6

                  Združene države Amerike (New York)

                  1,367

                  1,2782

                  106,9

                  Etiopija

                  12,93

                  14,289

                  90,5

                  Kazahstan (Astana)

                  140,3

                  191,460

                  73,3

                  Papua Nova Gvineja (7)

                  3,265

                  3,47947

                  93,8

                  Sirija

                  50,24

                  60,97

                  82,4

                  Venezuela (8)

                  2,496

                  2,74813

                  90,8

         APRIL 2009

                  Kraj napotitve

                  Ekonomske paritete april 2009

                  Menjalni tečaj april 2009 (9)

                  Korekcijski koeficienti april 2009 (10)

                  Južna Afrika

                  6,162

                  12,8433

                  48,0

                  Belize

                  1,902

                  2,5947

                  73,3

                  Kamerun (11)

                  678,9

                  655,957

                  103,5

                  Eritreja

                  10,43

                  20,8173

                  50,1

                  Združene države Amerike (Washington)

                  1,264

                  1,3193

                  95,8

                  Gana

                  1,045

                  1,859

                  56,2

                  Izrael

                  5,915

                  5,5288

                  107,0

                  Maroko (11)

                  9,319

                  11,2015

                  83,2

                  Nigerija

                  176,4

                  196,571

                  89,7

                  Demokratična republika Kongo (11)

                  1 185

                  1 100,11

                  107,7

         MAJ 2009

                  Kraj napotitve

                  Ekonomske paritete maj 2009

                  Menjalni tečaj maj 2009 (12)

                  Korekcijski koeficienti maj 2009 (13)

                  Saudova Arabija

                  4,62

                  4,8515

                  95,2

                  Belorusija (14)

                  2 348

                  3 735,22

                  62,9

                  Haiti

                  66,21

                  55,0576

                  120,3

                  Kirgistan

                  53,52

                  56,48

                  94,8

                  Libanon

                  1 795

                  1 999,85

                  89,8

                  Nova Kaledonija

                  157

                  119,332

                  131,6

                  Srbija

                  61,49

                  94,1782

                  65,3

                  Venezuela (15)

                  2,64

                  2,85219

                  92,6

         JUNIJ 2009

                  Kraj napotitve

                  Ekonomske paritete junij 2009

                  Menjalni tečaj junij 2009 (16)

                  Korekcijski koeficienti junij 2009 (17)

                  Alžirija

                  80,51

                  100,892

                  79,8

                  Azerbajdžan (18)

                  1,048

                  1,11513

                  94,0

                  Bosna in Hercegovina (Sarajevo)

                  1,437

                  1,95583

                  73,5

                  Kamerun (19)

                  644,4

                  655,957

                  98,2

                  Kongo (Brazzaville)

                  794

                  655,957

                  121,0

                  Hrvaška (20)

                  6,843

                  7,3305

                  93,3

                  Gruzija

                  2,06

                  2,2857

                  90,1

                  Gvineja Bissau

                  712,6

                  655,957

                  108,6

                  Fidži

                  1,78

                  2,91971

                  61,0

                  Salomonovi otoki

                  10,23

                  10,9681

                  93,3

                  Kazahstan (Almaty) (18)

                  159,4

                  209,7

                  76,0

                  Maroko (19)

                  8,821

                  11,2615

                  78,3

                  Mehika

                  11,97

                  18,3176

                  65,3

                  Nikaragva

                  15,79

                  28,0214

                  56,3

                  Norveška

                  11,26

                  8,9615

                  125,6

                  Uzbekistan

                  1 053

                  2 032,12

                  51,8

                  Papua Nova Gvineja (20)

                  3,456

                  3,87597

                  89,2

                  Paragvaj

                  4 748

                  7 003,48

                  67,8

                  Demokratična republika Kongo (19)

                  1 277

                  1 083,84

                  117,8

                  Južni Sudan (Juba)

                  3,108

                  3,37579

                  92,1

                  Švica (Ženeva)

                  1,692

                  1,5117

                  111,9

                  Tadžikistan

                  3,498

                  6,04787

                  57,8

                  Turčija

                  1,654

                  2,1775

                  76,0

                  Ukrajina

                  8,155

                  10,6411

                  76,6

                  Urugvaj

                  23,59

                  32,7002

                  72,1

                  Jemen

                  187,9

                  279,175

                  67,3

                  Zambija (18)

                  3 540

                  7 126,41

                  49,7

         (1)  1 EUR = enote v nacionalni valuti (razen za Kubo, Ekvador in Salvador, kjer se uporablja USD).

         (2)  Bruselj = 100 %.

         (3)  Koeficient za ta kraj se prilagodi dvakrat: za februar 2009 in junij 2009.

         (4)  Koeficient za ta kraj se prilagodi dvakrat: za februar 2009 in maj 2009.

         (5)  1 EUR = enote v nacionalni valuti (razen za Kubo, Ekvador in Salvador, kjer se uporablja USD).

         (6)  Bruselj = 100 %.

         (7)  Koeficient za ta kraj se prilagodi dvakrat: za marec 2009 in junij 2009.

         (8)  Koeficient za ta kraj se prilagodi dvakrat: za marec 2009 in maj 2009.

         (9)  1 EUR = enote v nacionalni valuti (razen za Kubo, Ekvador in Salvador, kjer se uporablja USD).

         (10)  Bruselj = 100 %.

         (11)  Koeficient za ta kraj se prilagodi dvakrat: za april 2009 in junij 2009.

         (12)  1 EUR = enote v nacionalni valuti (razen za Kubo, Ekvador in Salvador, kjer se uporablja USD).

         (13)  Bruselj = 100 %.

         (14)  Koeficient za ta kraj se prilagodi dvakrat: za februar 2009 in maj 2009.

         (15)  Koeficient za ta kraj se prilagodi dvakrat: za marec 2009 in maj 2009.

         (16)  1 EUR = enote v nacionalni valuti (razen za Kubo, Ekvador in Salvador, kjer se uporablja USD).

         (17)  Bruselj = 100 %.

         (18)  Koeficient za ta kraj se prilagodi dvakrat: za februar 2009 in junij 2009.

         (19)  Koeficient za ta kraj se prilagodi dvakrat: za april 2009 in junij 2009.

         (20)  Koeficient za ta kraj se prilagodi dvakrat: za marec 2009 in junij 2009.


title: Sklep Sveta z dne 22. decembra 2003 v zvezi s sklepom dodatnega Protokola, ki določa trgovinske režime za nekatere ribe in ribiške proizvode, k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani

text:
Pomembno pravno obvestilo

|

32004D0107

Uradni list L 032 , 05/02/2004 str. 0011 - 0011

		Sklep Svetaz dne 22. decembra 2003v zvezi s sklepom dodatnega Protokola, ki določa trgovinske režime za nekatere ribe in ribiške proizvode, k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani(2004/107/ES)SVET EVROPSKE UNIJE JE −ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega pododstavka člena 300(2) te pogodbe,ob upoštevanju predloga Komisije,ob upoštevanju naslednjega:(1) Zaželeno je, da se z dodatnim Protokolom dopolni Evropski sporazum o pridružitvi med Evropskimi skupnostmi in njihovimi državami članicami na eni strani in Romunijo na drugi strani [1], zato da se zagotovijo ugodnejši pogoji za uvoz nekaterih rib in ribiških proizvodov s poreklom iz Romunije v Skupnost in določenih rib in ribiških proizvodov s poreklom iz Skupnosti v Romunijo.(2) V ta namen je treba k navedenemu Evropskemu sporazumu dodati novi Protokol o določitvi trgovinskih sporazumov za nekatere ribe in ribiške proizvode.(3) Protokol je treba odobriti −SKLENIL:Člen 1Dodatni protokol, ki določa trgovinske režime za nekatere ribe in ribiške proizvode, k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani, se odobri v imenu Skupnosti.Besedilo sporazuma je priloženo temu sklepu.Člen 2Predsednik Sveta uradno obvesti vlado Romunije o odobritvi Protokola s strani Skupnosti skladno s členom 4 Protokola.V Bruslju, 22. decembra 2003Za SvetPredsednikA. Matteoli[1] UL L 357, 31.12.1994, str. 2.--------------------------------------------------


title: Sklep Sveta 2014/214/SZVP z dne 14. aprila 2014 o spremembi Sklepa 2013/184/SZVP o omejevalnih ukrepih proti Mjanmaru/Burmi

text:
                  15.4.2014

                  SL

                  Uradni list Evropske unije

                  L 111/84

         SKLEP SVETA 2014/214/SZVP
         z dne 14. aprila 2014
         o spremembi Sklepa 2013/184/SZVP o omejevalnih ukrepih proti Mjanmaru/Burmi
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju naslednjega:

                     (1)

                     Svet je 22. aprila 2013 sprejel Sklep 2013/184/SZVP (1).

                     (2)

                     Na podlagi pregleda Sklepa 2013/184/SZVP bi bilo treba omejevalne ukrepe podaljšati do 30. aprila 2015.

                     (3)

                     Sklep 2013/184/SZVP bi bilo treba ustrezno spremeniti –

               SPREJEL NASLEDNJI SKLEP:

            Člen 1
            Sklep 2013/184/SZVP se spremeni:
            člen 3 se nadomesti z naslednjim:

                  „Člen 3
                  Ta sklep se uporablja do 30. aprila 2015 in se redno pregleduje. Če Svet meni, da cilji tega sklepa niso bili doseženi, se ta sklep podaljša ali ustrezno spremeni.“

            Člen 2
            Ta sklep začne veljati na dan objave v Uradnem listu Evropske unije.

            V Luxembourgu, 14. aprila 2014

                  Za Svet

                  Predsednica

               C. ASHTON

            (1)  Sklep Sveta 2013/184/SZVP z dne 22. aprila 2013 o omejevalnih ukrepih proti Mjanmaru/Burmi in razveljavitvi Sklepa 2010/232/SZVP (UL L 111, 23.4.2013, str. 75).


title: Sklep Komisije z dne 12. julija 1983 o načinih sodelovanja med Evropsko gospodarsko skupnostjo in Mednarodno komisijo za osebni status

text:
Pomembno pravno obvestilo

|

31983D0473

Uradni list L 260 , 21/09/1983 str. 0019 - 0019 finska posebna izdaja: poglavje 11 zvezek 11 str. 0021  španska posebna izdaja: poglavje 11 zvezek 18 str. 0289  švedska posebna izdaja: poglavje 11 zvezek 11 str. 0021  portugalska posebna izdaja poglavje 11 zvezek 18 str. 0289

		Sklep Komisijez dne 12. julija 1983o načinih sodelovanja med Evropsko gospodarsko skupnostjo in Mednarodno komisijo za osebni status(83/473/EGS)KOMISIJA EVROPSKIH SKUPNOSTI JE,ob upoštevanju Pogodbe o ustanovitvi Evropske gospodarske skupnosti in zlasti člena 229 Pogodbe,ker so Evropske skupnosti vzpostavile ustrezne odnose s številnimi mednarodnimi organizacijami; ker se ustrezni sporazumi, ki jih je sklenila Komisija, nanašajo na delovne odnose med Evropskimi skupnostmi in mednarodnimi organizacijami, in vzpostavljajo sistem sodelovanja oblikovan tako, da zagotavlja njihovo nemoteno delovanje;ker imata Evropska gospodarska skupnost in Mednarodna komisija za osebni status na številnih področjih prilagajanja zakonov skupne interese, predvsem v sektorju družinskega prava in pravo o osebnem statusu in pravni sposobnosti posameznikov;ker je dobro, da se določijo načini sodelovanja med organizacijama,SKLENILA:Edini členOdobri se Sporazum o načinih sodelovanja, ki izhaja iz izmenjave pisem med Evropsko gospodarsko skupnostjo in Mednarodno komisijo za osebni status.V Bruslju, 12. julija 1983Za KomisijoKarl-Heinz NarjesČlan komisije--------------------------------------------------


title: 2013/504/EU: Sklep Evropskega nadzornika za varstvo podatkov z dne 17. decembra 2012 o sprejetju poslovnika

text:
               15.10.2013

               SL

               Uradni list Evropske unije

               L 273/41

         SKLEP EVROPSKEGA NADZORNIKA ZA VARSTVO PODATKOV
   z dne 17. decembra 2012
   o sprejetju poslovnika
   (2013/504/EU)
   EVROPSKI NADZORNIK ZA VARSTVO PODATKOV JE –
   ob upoštevanju Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (1) ter zlasti člena 46(k) Uredbe,
   ob upoštevanju naslednjega:

               (1)

               Člen 8 Listine o temeljnih pravicah in člen 16 Pogodbe o delovanju Evropske unije določata, da upoštevanje pravil o varstvu posameznikov pri obdelavi njihovih osebnih podatkov v institucijah, organih, uradih in agencijah Unije nadzira neodvisni organ.

               (2)

               Uredba (ES) št. 45/2001 določa ustanovitev neodvisnega organa, imenovanega Evropski nadzornik za varstvo podatkov, ki je odgovoren za zagotavljanje, da institucije in organi Skupnosti spoštujejo temeljne pravice in svoboščine fizičnih oseb ter predvsem njihovo pravico do zasebnosti pri obdelavi osebnih podatkov.

               (3)

               Uredba (ES) št. 45/2001 določa tudi dolžnosti in pooblastila evropskega nadzornika za varstvo podatkov ter imenovanje evropskega nadzornika za varstvo podatkov in pomočnika nadzornika.

               (4)

               Uredba (ES) št. 45/2001 še določa, da evropskemu nadzorniku za varstvo podatkov pomaga sekretariat, ter vsebuje vrsto določb o osebju in proračunskih zadevah.

               (5)

               Sklep št. 1247/2002/ES Evropskega parlamenta, Sveta in Komisije z dne 1. julija 2002 o predpisih in splošnih pogojih za izvajanje funkcije evropskega nadzornika za varstvo podatkov (2) določa vrsto dodatnih določb v zvezi s tem.

               (6)

               Druge določbe prava Unije določajo dodatne dolžnosti in pooblastila za evropskega nadzornika za varstvo podatkov –

         SPREJEL NASLEDNJI POSLOVNIK:
   POGLAVJE I

      SPLOŠNE DOLOČBE

   Člen 1
   Izvajanje dolžnosti in pooblastil
   Evropski nadzornik za varstvo podatkov izvaja dolžnosti in pooblastila, določena z Uredbo (ES) št. 45/2001 in drugimi določbami prava Unije.
   Člen 2
   Opredelitev pojmov
   V tem poslovniku:

               (a)

               „Uredba“ pomeni Uredbo (ES) št. 45/2001;

               (b)

               „institucija“ pomeni institucijo, organ, urad ali agencijo Unije, za katero velja Uredba (ES) št. 45/2001;

               (c)

               „ENVP“ pomeni Evropskega nadzornika za varstvo podatkov kot institucijo;

               (d)

               „nadzornik“ pomeni osebi, ki imata funkciji evropskega nadzornika za varstvo podatkov in pomočnika nadzornika, razen če ni določeno drugače;

               (e)

               „upravni ukrep“ pomeni sklep ali kateri koli drug splošni akt uprave Unije, ki se nanaša na obdelavo osebnih podatkov v instituciji.

         POGLAVJE II

      INSTITUCIJA IN SEKRETARIAT

   Člen 3
   Neodvisnost, dobro upravljanje in dobro upravno ravnanje
   1.   Nadzornik v skladu s členom 44 Uredbe pri izvajanju svojih nalog ravna popolnoma neodvisno.
   2.   Nadzornik zagotovi pravilno delovanje služb, ki so na voljo za izvajanje nalog iz člena 1, ob upoštevanju načel dobrega upravljanja, dobrega upravnega ravnanja in dobrega vodenja.
   Člen 4
   Vlogi nadzornika in pomočnika nadzornika
   1.   Nadzornik in pomočnik nadzornika sta kot člana institucije odgovorna za sprejemanje strategij, politik in odločitev ter sodelujeta pri izvajanju nalog iz člena 1. Pomočnik nadzornika navedene naloge izvaja v primeru odsotnosti ali nezmožnosti delovanja nadzornika in obratno.
   2.   Nadzornik in pomočnik nadzornika si prizadevata doseči soglasje o splošnih strategijah in politikah ter drugih pomembnih zadevah, vključno z zadevami, povezanimi s sekretariatom. Kadar soglasja ni mogoče doseči in je zadeva nujna, odloči nadzornik.
   3.   Nadzornik, ki ravna v tesnem sodelovanju s pomočnikom nadzornika, določi njuno delitev dela, vključno s tem, kdo je primarno odgovoren za pripravo in sprejetje odločitev ter nadaljnje ukrepanje v zvezi z njimi, in prenos nalog na pomočnika nadzornika, kadar je to ustrezno.
   Člen 5
   Sekretariat
   1.   V skladu s členom 43(4) Uredbe nadzorniku pomaga sekretariat, katerega naloge in delovne metode opredeli nadzornik.
   2.   Nadzornik lahko nekatere naloge prenese na posamezne člane osebja, ki jih lahko nadomestijo drugi člani osebja.
   3.   Nadzornik ustanovi vrsto enot in sektorjev, ki sestavljajo sekretariat ter pomagajo pri pripravi in izvajanju nalog iz člena 1. Vsako enoto ali sektor vodi vodja enote ali sektorja.
   Člen 6
   Direktor
   1.   Sekretariat vodi direktor, ki sprejme vse potrebne ukrepe za zagotovitev pravilnega delovanja sekretariata in učinkovite uporabe virov, vključno z nadomestitvijo direktorja v primeru odsotnosti ali nezmožnosti delovanja.
   2.   Direktor je odgovoren za:

               (a)

               pripravo in izvajanje strategij in politik;

               (b)

               prispevanje k njihovi oceni in razvoju;

               (c)

               usklajevanje in načrtovanje dejavnosti, merjenje uspešnosti in zastopanje institucije v odnosih z drugimi institucijami in organi, kadar je to ustrezno.

         Člen 7
   Upravni odbor
   1.   Upravni odbor sestavljajo nadzornik, pomočnik nadzornika in direktor. Sestaja se redno, običajno enkrat tedensko, razpravlja o splošnih strategijah, politikah in drugih pomembnih zadevah ter prispeva k dobremu usklajevanju zadevnih dejavnosti.
   2.   Direktor zagotovi pravilno delovanje sekretariata upravnega odbora.
   Člen 8
   Sestanki z direktorjem
   Direktor se redno, običajno enkrat tedensko, sestaja z vodji enot in sektorjev, da zagotovi usklajevanje in načrtovanje dejavnosti ter pripravo in izvajanje strategij in politik. Direktor zagotovi pravilno delovanje sekretariata za sestanke z direktorjem.
   Člen 9
   Organ za imenovanja
   1.   Direktor izvaja pooblastila, podeljena organu za imenovanja, v smislu člena 2 Kadrovskih predpisov za uradnike Evropske unije, in pooblastila, podeljena organu, pristojnemu za sklepanje pogodb o zaposlitvi, v smislu člena 6 Pogojev za zaposlitev drugih uslužbencev Evropske unije ter katera koli druga povezana pooblastila, izhajajoča iz drugih internih ali medinstitucionalnih upravnih sklepov, razen če ni s sklepom nadzornika o izvajanju pooblastil, podeljenih organu za imenovanja in organu, pristojnemu za sklepanje pogodb o zaposlitvi, določeno drugače.
   2.   Direktor lahko izvajanje pooblastil iz odstavka 1 prenese na uradnika, odgovornega za upravljanje človeških virov.
   Člen 10
   Odredbodajalec in računovodja
   1.   Pooblastila odredbodajalca izvaja nadzornik. Pooblastila odredbodajalca na podlagi prenosa in odredbodajalca na podlagi nadaljnjega prenosa izvajajo osebe, imenovane v listini nalog in odgovornosti odredbodajalcev na podlagi prenosa in listini nalog in odgovornosti odredbodajalcev na podlagi nadaljnjega prenosa.
   2.   Računovodja Evropske komisije je računovodja ENVP.
   POGLAVJE III

      PRENOS IN NADOMEŠČANJE

   Člen 11
   Prenosi
   1.   Nadzornik lahko na direktorja prenese pooblastilo za sprejetje in podpis končnega besedila katerega koli sklepa ali mnenja, katerega vsebina je že bila določena.
   2.   Kadar so bila pooblastila prenesena na direktorja v skladu z odstavkom 1, lahko direktor nadalje prenese pooblastilo za izvajanje navedenih pooblastil v njegovi odsotnosti na vodjo zadevne enote ali sektorja.
   3.   Odstavka 1 in 2 ne vplivata na pravila o prenosu v zvezi s pooblastili, podeljenimi organu za imenovanja, ali pooblastili v zvezi s finančnimi zadevami, kot je določeno v členih 9 in 10.
   Člen 12
   Nadomeščanje
   1.   Kadar sta nadzornik in pomočnik nadzornika odsotna ali ne moreta opravljati svojih funkcij, ju pri zadevah, ki med tako odsotnostjo ali nezmožnostjo delovanja zahtevajo nujno obravnavo, nadomešča direktor, kadar je to ustrezno.
   2.   Kadar direktor ne more opravljati svojih funkcij ali je delovno mesto prosto in nadzornik ni imenoval nobenega uradnika, funkcije direktorja izvaja prisotni vodja enote ali sektorja z najvišjim nazivom, ali v primeru enakega naziva vodja enote ali sektorja z najdaljšo delovno dobo v nazivu, ali v primeru enake delovne dobe najstarejši vodja enote ali sektorja.
   3.   Če ni prisoten noben vodja enote ali sektorja in ni bil imenovan noben uradnik, ga nadomešča prisotni uradnik iz navedene enote ali sektorja z najvišjim nazivom, ali v primeru enakega naziva uradnik z najdaljšo delovno dobo v nazivu, ali v primeru enake delovne dobe najstarejši uradnik.
   4.   Kadar kateri koli drugi nadrejeni ne more opravljati svojih nalog ali je delovno mesto prosto, direktor imenuje uradnika v soglasju z nadzornikom. Če oseba za nadomeščanje ni bila določena, nadomeščanje opravlja prisotni uradnik v zadevni enoti ali sektorju z najvišjim nazivom, ali v primeru enakega naziva podrejeni uradnik z najdaljšo delovno dobo v nazivu, ali v primeru enake delovne dobe najstarejši uradnik.
   5.   Odstavki od 1 do 4 ne vplivajo na pravila o prenosu v zvezi s pooblastili, podeljenimi organu za imenovanja, ali pooblastili v zvezi s finančnimi zadevami, kot je določeno v členih 9 in 10.
   POGLAVJE IV

      NAČRTOVANJE

   Člen 13
   Letni načrt upravljanja
   1.   ENVP v skladu z načeloma dobrega upravljanja in dobrega finančnega poslovodenja vsako leto pripravi letni načrt upravljanja. V njem je dolgoročna strategija ENVP prenesena v splošne in posebne cilje. Opredelijo se kazalniki uspešnosti in cilji, ki se zaradi spremljanja dosežkov merijo dvakrat letno.
   2.   V letni načrt upravljanja se vključi analiza tveganj načrtovanih dejavnosti ENVP, ki obsega opredeljena tveganja in načrtovanje zmanjševanja tveganj.
   Člen 14
   Letno poročilo
   1.   V skladu s členom 48 Uredbe ENVP predloži letno poročilo o dejavnostih („letno poročilo“) Evropskemu parlamentu, Svetu in Komisiji ter ga posreduje drugim institucijam.
   2.   Letno poročilo se predloži in objavi na spletni strani ENVP najpozneje do 1. julija naslednjega leta.
   3.   ENVP razmisli o pripombah, ki jih na podlagi člena 48(2) Uredbe predložijo druge institucije iz odstavka 1 zaradi morebitne nadaljnje obravnave poročila v Evropskem parlamentu.
   POGLAVJE V

      POSEBNI POSTOPKI

      ODDELEK I

         Splošne določbe

   Člen 15
   Vodilna načela in temeljne vrednote
   1.   ENVP deluje v javnem interesu kot strokoven, neodvisen, zanesljiv in verodostojen organ na področju varstva podatkov na ravni Unije. Njegova posredovanja temeljijo na nepristranskosti, integriteti, preglednosti in pragmatizmu.
   2.   ENVP se konstruktivno povezuje z zainteresiranimi stranmi, da bi zagotovil pravično ravnovesje med varstvom podatkov in zasebnostjo ter drugimi interesi in politikami.
   3.   Nadzor nad institucijami temelji na načelu, da so za skladnost odgovorni predvsem sami upravljavci.
   Člen 16
   Politika o dejavnostih
   ENVP sprejme strateške dokumente, da bi določil glavne elemente politike ENVP v zvezi s posebnimi dejavnostmi, kadar je to pomembno za pojasnitev stališča ENVP v zvezi s posebno dejavnostjo. Strateški dokumenti se redno posodabljajo.
   Člen 17
   Spremljanje skladnosti z Uredbo
   ENVP izvaja redno spremljanje, da bi zagotovil ustrezen pregled skladnosti z zahtevami o varstvu podatkov v institucijah. Navedeno spremljanje je lahko splošno ali bolj ciljno usmerjeno, temelji pa na znanju in dokazih, zbranih pri izvajanju nadzornih dejavnosti.
   Člen 18
   Uveljavljanje
   ENVP uveljavlja obveznosti varstva podatkov na podlagi pooblastil, podeljenih v členu 47 Uredbe. Navedena pooblastila se v polnem obsegu uporabijo ob resnih, namernih ali ponavljajočih se kršitvah skladnosti.

      ODDELEK 2

         Predhodna preverjanja

   Člen 19
   Zahteva za predhodno preverjanje
   1.   V skladu s členom 27 Uredbe mora postopke obdelave, ki bodo zaradi svoje narave, obsega ali namena verjetno pomenili posebno tveganje za pravice in svoboščine posameznikov, na katere se nanašajo osebni podatki, predhodno preveriti ENVP na podlagi uradnega obvestila uradne osebe za varstvo podatkov v instituciji.
   2.   V primeru dvoma o potrebi po predhodnem preverjanju ENVP na zahtevo uradne osebe za varstvo podatkov določi, ali postopek obdelave pomeni posebno tveganje, in če ga, pozove uradno osebo za varstvo podatkov, naj ustrezno priglasi zadevo.
   3.   Če postopek obdelave ne pomeni posebnega tveganja, lahko ENVP kljub temu na institucijo naslovi nekatera priporočila.
   4.   Uradna obvestila za predhodno preverjanje se pošljejo sekretariatu ENVP po e-pošti na standardnem obrazcu ENVP.
   5.   Obrazcu uradnega obvestila se lahko priložijo vse ustrezne dodatne informacije v zvezi s priglašenim postopkom obdelave.
   Člen 20
   Mnenja o predhodnem preverjanju
   1.   ENVP sprejme mnenje, v katerem so predstavljeni ustrezni razlogi in sklepne ugotovitve predhodnega preverjanja.
   2.   Če priglašena obdelava vključuje mogočo kršitev določbe Uredbe, ENVP po potrebi zagotovi predloge za preprečitev take kršitve.
   Člen 21
   Roki in začasne odložitve za sprejetje mnenja o predhodnem preverjanju
   1.   V skladu s členom 27(4) Uredbe ENVP izda mnenje o predhodnem preverjanju v dveh mesecih po prejemu uradnega obvestila. Zahteva lahko katere koli dodatne informacije, ki se mu zdijo potrebne. Dvomesečni rok se lahko začasno odloži, dokler ENVP ne dobi informacij, ki jih je zahteval. Ta rok se lahko enkrat podaljša še za dva meseca, če je to potrebno zaradi zapletenosti zadeve.
   2.   Če mnenje ni izdano do konca dvomesečnega roka ali kakršnega koli podaljšanja tega roka, se šteje, da je pozitivno.
   3.   Začetni datum za izračun roka je dan po datumu prejema obrazca uradnega obvestila.
   4.   Če je zadnji dan roka praznik ali drug dan, ko so službe ENVP zaprte, se za zadnji dan za izdajo mnenja šteje naslednji delovni dan.
   Člen 22
   Roki in začasne odložitve
   1.   ENVP pred sprejetjem mnenja pošlje instituciji osnutek mnenja, da bi dobil povratne informacije o praktičnih vidikih in netočnostih pri dejstvih. Institucija povratne informacije predloži v 10 dneh od prejema osnutka. To obdobje se lahko podaljša na podlagi utemeljene zahteve upravljavca. Z zahtevo za povratne informacije se začasno odloži rok iz člena 21(1). Če ENVP do roka ne prejme povratnih informacij, sprejme mnenje.
   2.   ENVP da instituciji na voljo tri mesece od datuma sprejetja mnenja, da zagotovi informacije o izvajanju priporočil, navedenih v mnenju. ENVP sprejme nadaljnje ukrepe na podlagi informacij.
   Člen 23
   Katalog predhodnih preverjanj
   1.   V skladu s členom 27(5) Uredbe ENVP vodi katalog vseh postopkov obdelave, o katerih je bil uradno obveščen v skladu s členom 27 Uredbe.
   2.   Katalog ne vključuje sklicevanja na varnostne ukrepe. Vsebuje povezavo na mnenje ENVP in informacije o roku, ki ga ima institucija za zagotovitev informacij v skladu s členom 22(2). Katalog je na voljo na spletni strani ENVP.

      ODDELEK 3

         Upravno posvetovanje

   Člen 24
   Upravno posvetovanje
   1.   V skladu s členom 28(1) Uredbe institucije obvestijo ENVP, kadar pripravljajo upravne ukrepe, ki zadevajo obdelavo osebnih podatkov.
   2.   ENVP v skladu s členom 46(d) Uredbe v odgovor na posvetovanje svetuje institucijam o vseh zadevah v zvezi z obdelavo osebnih podatkov, predvsem preden sestavijo notranje pravilnike o varstvu temeljnih pravic in svoboščin pri obdelavi osebnih podatkov.
   3.   ENVP načeloma upošteva samo posvetovanja, ki so bila najprej predložena za posvetovanje uradni osebi za varstvo podatkov v zadevni instituciji.
   Člen 25
   Mnenja
   1.   ENVP načeloma izda mnenje v dveh mesecih po prejemu posvetovanja. Zahteva lahko katere koli dodatne informacije, ki se mu zdijo potrebne. Dvomesečni rok se lahko začasno odloži, dokler ENVP ne dobi informacij, ki jih je zahteval.
   2.   ENVP da instituciji na voljo tri mesece od datuma sprejetja mnenja, da zagotovi informacije o izvajanju priporočil, navedenih v mnenju. ENVP sprejme nadaljnje ukrepe na podlagi informacij.

      ODDELEK 4

         Zakonodajno posvetovanje in posvetovanje o politiki

   Člen 26
   Obseg posvetovanja
   1.   V skladu s členom 41 in členom 28(2) Uredbe ENVP svetuje o zakonodajnih predlogih na podlagi Pogodb ter o drugih aktih in dokumentih, kot so:

               (a)

               sklepi v okviru skupne zunanje in varnostne politike;

               (b)

               izvedbeni in delegirani akti;

               (c)

               dokumenti, ki se nanašajo na sporazume s tretjimi državami in mednarodnimi organizacijami;

               (d)

               zakonodajne pobude držav članic na podlagi Pogodb;

               (e)

               pobude za okrepljeno sodelovanje;

               (f)

               nezavezujoči akti, kot so priporočila in sporočila v zvezi z varstvom pravic in svoboščin posameznikov pri obdelavi osebnih podatkov.

         ENVP tako svetovanje zagotovi po posvetovanju s Komisijo na podlagi člena 28(2) Uredbe, po kateri koli drugi zahtevi institucije ali na lastno pobudo.
   2.   ENVP je zadevnim institucijam na voljo za posvetovanje v vseh fazah zakonodajnega postopka.
   Člen 27
   Neformalno posvetovanje
   1.   Po dogovoru s Komisijo se je treba z ENVP posvetovati, preden kolegij komisarjev sprejme končno odločitev o sprejetju ukrepa ali zakonodajnega predloga ali dokumenta o politiki. ENVP v odgovor na tako posvetovanje pristojni službi Komisije predloži neformalne pripombe o osnutku predloga ali povezanega dokumenta.
   2.   Pri neformalnih pripombah, zagotovljenih v skladu z odstavkom 1, se upošteva zaupnost notranjega postopka odločanja Komisije na podlagi veljavnih pravil iz Pogodb in sekundarne zakonodaje. ENVP si prizadeva upoštevati roke, ki jih predlagajo službe Komisije, če je to razumno in izvedljivo.
   Člen 28
   Zakonodajna mnenja in formalne pripombe
   1.   Svetovanje ENVP o zakonodajnem predlogu ali povezanem dokumentu je lahko v obliki mnenja, formalnih pripomb ali katerega koli drugega instrumenta, ki se šteje za primernega.
   2.   V mnenju ENVP so analizirani vidiki predloga ali povezanega dokumenta, ki se nanašajo na varstvo podatkov. Mnenje se načeloma izda v treh mesecih od sprejetja predloga ali povezanega dokumenta.
   3.   Povzetek mnenja se objavi v Uradnem listu Evropske unije (serija C), celotna različica pa na spletni strani ENVP.
   4.   Formalne pripombe ENVP so osredotočene na posebne vidike predloga ali povezanega dokumenta. Načeloma se izdajo v dveh mesecih po sprejetju dokumenta. Objavijo se na spletni strani ENVP.
   Člen 29
   Letne prednostne naloge in seznam
   1.   ENVP objavi letne prednostne naloge na svoji spletni strani.
   2.   ENVP trikrat letno na spletni strani objavi seznam z zakonodajnimi predlogi in povezanimi dokumenti, v zvezi s katerimi namerava svetovati. Navedeni dokumenti so na seznamu razvrščeni po prednostnem vrstnem redu.
   3.   Seznam temelji na letnem delovnem programu Komisije in njegovih posodobljenih prilogah ter vseh ustreznih informacijah, ki so na voljo.
   Člen 30
   Nadaljnje ukrepanje v zvezi z zakonodajnimi mnenji in formalnimi pripombami
   1.   ENVP po zagotovitvi nasvetov dejavno spremlja nadaljnje dogajanje v Evropskem parlamentu, Svetu in Komisiji.
   2.   Nadzornik je na voljo, da ustno predstavi nasvete ENVP in razpravlja o njih na sestanku z zakonodajalcem ali da zagotovi kakršen koli drug prispevek, za katerega je zaprošen.
   3.   Kadar je obravnavani zakonodajni ukrep bistveno spremenjen, lahko ENVP razmisli o predložitvi dodatnega mnenja, dodatnih pripomb ali katerega koli drugega instrumenta, ki se šteje za primernega.

      ODDELEK 5

         Pritožbe

   Člen 31
   Pritožbe
   1.   V skladu s členom 46(a) Uredbe ENVP obravnava in v ustreznem obsegu preiskuje pritožbe ter o izidu v razumnem roku obvesti posameznika, na katerega se nanašajo osebni podatki.
   2.   Pritožbe, predložene ENVP, ne vplivajo na roke za pritožbe v vzporednem upravnem ali sodnem postopku.
   Člen 32
   Vložitev pritožbe
   1.   V pritožbi je opredeljena oseba, ki vlaga pritožbo.
   2.   Pritožba se vloži pisno v katerem koli uradnem jeziku Unije in vsebuje vse informacije, ki so potrebne za razumevanje zadeve.
   3.   Pritožba se načeloma vloži v dveh letih od datuma, ko se je pritožnik seznanil z dejstvi, na katerih temelji pritožba.
   4.   Če je bila pritožba v zvezi z istimi dejstvi vložena pri Evropskem varuhu človekovih pravic, ENVP preuči njeno dopustnost na podlagi določb Memoranduma o soglasju med ENVP in Evropskim varuhom človekovih pravic (3).
   Člen 33
   Obravnavanje pritožb
   1.   ENVP odloči o najustreznejši obliki in sredstvu za obravnavo pritožbe ob upoštevanju:

               (a)

               narave in teže domnevne kršitve pravil o varstvu podatkov;

               (b)

               obsega škode, ki jo je zaradi kršitve utrpel eden ali več posameznikov, na katere se nanašajo osebni podatki;

               (c)

               morebitnega splošnega pomena zadeve, tudi v zvezi z drugimi vpletenimi javnimi in/ali zasebnimi interesi;

               (d)

               verjetnosti ugotovitve, da je bila kršitev storjena;

               (e)

               točnega datuma dogodkov, kakršnega koli ravnanja, ki nima več učinkov, odprave navedenih učinkov ali ustreznega jamstva za tako odpravo.

         2.   Ukrepi ENVP lahko vključujejo zlasti pisne zahteve za zagotovitev informacij, razgovore z zadevnimi osebami, inšpekcijske preglede na kraju samem ali forenzične preiskave zadevnih naprav.
   3.   ENVP razkrije vsebino pritožbe in identiteto pritožnika samo v obsegu, ki je nujen za pravilno izvajanje preiskave. Med preiskavo in po njej tretjim osebam ne razkrije dokumentov, povezanih s pritožbo, vključno s končnim sklepom, razen če zadevne osebe privolijo v tako razkritje ali če je ENVP pravno zavezan k njemu.
   4.   ENVP informacije o pritožbi objavi samo v obliki, ki ne omogoča opredelitve pritožnika ali drugih posameznikov, na katere se nanašajo osebni podatki.
   Člen 34
   Izid pritožb
   1.   ENVP pritožnika čim prej obvesti o izidu pritožbe in izvedenih ukrepih.
   2.   Če je pritožba razglašena za nedopustno ali je njena obravnava končana, ENVP po potrebi svetuje pritožniku, naj zadevo predloži drugemu organu.
   3.   V skladu s členom 32(2) Uredbe se pritožba šteje za zavrnjeno, če ENVP ne odgovori v šestih mesecih.
   Člen 35
   Ponovna presoja in pravna sredstva
   1.   Pritožnik in zadevna institucija lahko pisno zahtevata, naj ENVP ponovno presodi odločitev o pritožbi.
   2.   Zahteva za ponovno presojo se vloži v enem mesecu od datuma prejema odločitve in je omejena na nove elemente ali pravne argumente, ki jih ENVP ni upošteval.
   3.   Neodvisno od možnosti zahtevati, naj ENVP ponovno presodi odločitev o pritožbi, se lahko odločitev izpodbija pri Sodišču Evropske unije v skladu s pogoji, določenimi v členu 263 Pogodbe o delovanju Evropske unije.

      ODDELEK 6

         Inšpekcijski pregledi in obiski

   Člen 36
   Inšpekcijski pregledi
   1.   ENVP se lahko odloči za izvedbo inšpekcijskega pregleda, kadar koli preverjanje na kraju samem velja za nujno za izvedbo nadzornih nalog ali za skladnost s pravno obveznostjo.
   2.   Zadevna institucija je o izvedbi inšpekcijskega pregleda pisno obveščena štiri tedne pred načrtovanim datumom inšpekcijskega pregleda. V obvestilu sta opisana namen in obseg inšpekcijskega pregleda ter določena njegov datum in rok, v katerem lahko institucija zahteva spremembo datuma in v katerem mora ta ENVP predložiti vse zahtevane informacije.
   3.   ENVP nato izda sklep o inšpekcijskem pregledu, v katerem so navedeni namen, obseg, datum(-i) ter čas in kraj(-i) inšpekcijskega pregleda ter pravna podlaga za inšpekcijske dejavnosti. Sklepu so priložena pooblastila za vse člane osebja, ki sodelujejo pri inšpekcijskem pregledu.
   4.   Člani osebja, ki opravljajo inšpekcijski pregled, selektivno in sorazmerno zberejo kakršne koli listinske dokaze. Vsi listinski dokazi se ustrezno zavarujejo.
   5.   Razgovori in informacije, pridobljene med inšpekcijskim pregledom, ter izvedeni postopek se zapišejo v zapisnik, ki se pošlje instituciji, da lahko predloži pripombe. Če pripombe niso predložene v predpisanem roku, se zapisnik šteje za potrjenega. Priloži se mu seznam dokazov, zbranih med inšpekcijskim pregledom.
   6.   ENVP v poročilu o inšpekcijskem pregledu predstavi ugotovitve inšpekcijskega pregleda. Poročilo vključuje vse ukrepe, ki jih mora izvesti institucija, pri kateri je bil opravljen inšpekcijski pregled, in katerih izvajanje bo ENVP spremljal.
   Člen 37
   Obiski
   1.   ENVP izvaja obiske, da bi višje vodstvo institucije pritegnil k spodbujanju skladnosti z Uredbo.
   2.   Odločitev o obisku načeloma temelji na nezavezanosti ravnanju v skladu z Uredbo, pomanjkanju komunikacije ali izboljšanju ozaveščenosti.
   3.   Kadar je ustrezno, se obisk zaključi z dogovorom o časovnem programu („načrtu“), s katerim se vodstvo institucije zaveže, da bo v predpisanem roku upoštevalo posebne obveznosti iz Uredbe. ENVP spremlja izvajanje dogovorjenega časovnega programa.

      ODDELEK 7

         Spremljanje tehnologije

   Člen 38
   Tehnologija in raziskave
   1.   V skladu s členom 46(e) Uredbe ENVP spremlja razvoj informacijske in komunikacijske tehnologije. Pri izvajanju te naloge si prizadeva opredeliti nastajajoče trende z morebitnim vplivom na varstvo podatkov, vzpostaviti stike z zainteresiranimi stranmi, izboljšati ozaveščenost o morebitnih vidikih varstva podatkov in svetovati o tem, kako vprašanja varstva podatkov vključiti v zadevne projekte, spodbujati načeli vgrajene zasebnosti in privzete zasebnosti ter po potrebi prilagoditi nadzorne metodologije tehnološkemu razvoju.
   2.   ENVP prispeva k okvirnim programom Unije, tako da sodeluje v svetovalnih odborih na področju raziskav, pomaga Komisiji pri postopku ocenjevanja predlogov ali katerih koli drugih sredstev, kadar je to ustrezno.
   3.   ENVP se lahko odloči, da bo prispeval k posameznim dejavnostim raziskav, tehnološkega razvoja in predstavitev, ki se financirajo iz EU, tako da na zahtevo ali lastno pobudo sprejme mnenje o dejavnosti.

      ODDELEK 8

         Sodni postopki

   Člen 39
   Tožbe zoper institucije
   V skladu s členom 47(1)(h) Uredbe lahko ENVP pod pogoji, določenimi v Pogodbi, zadevo predloži Sodišču Evropske unije. Po potrebi uporabi navedeno pooblastilo, kadar institucija ne ravna v skladu z Uredbo in če se ne odzove učinkovito na nadaljnji ukrep uveljavljanja, ki ga ENVP sprejme na podlagi člena 47 Uredbe.
   Člen 40
   Tožbe zoper odločitve ENVP
   V skladu s členom 32(3) Uredbe se tožbe zoper odločitve ENVP vložijo pri Sodišču Evropske unije.
   Člen 41
   Intervencije
   1.   V skladu s členom 47(1)(i) Uredbe lahko ENVP intervenira v tožbah, vloženih pri Sodišču Evropske unije.
   2.   ENVP vloži predlog za intervencijo v postopku, če je zadeva splošnega pomena za varstvo podatkov ali če je bil ENVP pri izvajanju nadzornih nalog neposredno vpleten v dejstva zadeve.
   3.   Druga elementa, ki lahko vplivata na odločitev o vložitvi predloga za intervencijo, sta, ali je vprašanje varstva podatkov bistven del zadeve in ali lahko intervencija ENVP pomeni dodano vrednost za postopek.
   4.   Razen če obstajajo dobri razlogi zoper intervencijo, ENVP vloži predlog za intervencijo, če ga k temu formalno pozove Sodišče.
   POGLAVJE VI

      URADNE OSEBE ZA VARSTVO PODATKOV

   Člen 42
   Sodelovanje z uradnimi osebami za varstvo podatkov
   1.   ENVP sodeluje z uradnimi osebami za varstvo podatkov na dvostranski podlagi in tudi tako, da sodeluje na sestankih, ki jih organizira mreža uradnih oseb za varstvo podatkov.
   2.   ENVP uradnim osebam za varstvo podatkov zagotavlja podporo in smernice, kadar je to potrebno za izvajanje njihovih nalog.
   Člen 43
   Register imenovanih uradnih oseb za varstvo podatkov
   V skladu s členom 24(5) Uredbe ENVP vodi register imenovanj uradnih oseb za varstvo podatkov, o katerih je bil uradno obveščen. Register vključuje zlasti informacije o trajanju mandata vsake uradne osebe za varstvo podatkov.
   POGLAVJE VII

      SODELOVANJE Z ORGANI ZA VARSTVO PODATKOV

   Člen 44
   Sodelovanje z organi za varstvo podatkov
   1.   V skladu s členom 46(f)(i) Uredbe ENVP sodeluje z nacionalnimi organi za varstvo podatkov in drugimi nadzornimi organi v obsegu, potrebnem za izvajanje njihovih zadevnih dolžnosti.
   2.   Sodelovanje vključuje:

               (a)

               izmenjavo vseh ustreznih informacij, kot so informacije v zvezi z najboljšimi praksami, in zahteve za zadevni organ, naj uporabi svoja pooblastila, ter odgovore na zahtevo takega organa;

               (b)

               razvoj in ohranjanje stikov z zadevnimi člani in uslužbenci organov;

               (c)

               sodelovanje s skupnimi nadzornimi organi in telesi, ustanovljenimi na podlagi prava Unije, vključno z udeležbo na sestankih takih organov in teles, kadar je to ustrezno, da se zagotovi usklajeno ravnanje.

         Člen 45
   Delovna skupina iz člena 29
   1.   V skladu s členom 46(g) Uredbe ENVP sodeluje pri dejavnostih delovne skupine, ustanovljene s členom 29 Direktive Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (4).
   2.   ENVP dejavno prispeva k razpravam in pripravi osnutkov dokumentov, ki jih objavi delovna skupina in katerih namen je zagotoviti skupno razlago zakonodaje o varstvu podatkov in Evropski komisiji zagotoviti strokovne nasvete. V takih primerih ENVP v ospredje postavi vidik Unije, kadar je to ustrezno.
   3.   ENVP redno sodeluje na plenarnih sestankih delovne skupine in sestankih njene podskupine.
   4.   ENVP spodbuja redne razprave, po možnosti vsaj enkrat letno, s predsednikom delovne skupine o njunih prednostnih nalogah, da bi tako v praksi dosegla dobro sodelovanje.
   Člen 46
   Usklajen nadzor nad obsežnimi informacijskimi sistemi
   1.   ENVP sodeluje z nacionalnimi nadzornimi organi pri usklajenem nadzoru nad obsežnimi informacijskimi sistemi, kot je določeno v pravu Unije.
   2.   ENVP organizira usklajevalne sestanke in zagotovi sekretariat usklajevalnih skupin.
   3.   ENVP sodeluje s posameznimi nacionalnimi nadzornimi organi v obsegu, ki je potreben glede na njihove prednostne naloge, da bi zagotovil usklajen nadzor nad nacionalnimi in osrednjimi deli obsežnih informacijskih sistemov.
   Člen 47
   Mednarodno sodelovanje
   1.   ENVP sodeluje na letni pomladni konferenci evropskih komisarjev za varstvo podatkov, na letni mednarodni konferenci komisarjev za varstvo podatkov in zasebnost ter v mednarodni delovni skupini za varstvo podatkov in telekomunikacije.
   2.   ENVP sodeluje v zadevnih mednarodnih mrežah za uveljavljanje zasebnosti.
   3.   ENVP organizira redne delavnice s predstavniki mednarodnih organizacij za izmenjavo najboljših praks in razvoj kulture varstva podatkov v navedenih organizacijah.
   4.   ENVP spodbuja sodelovanje in dialog na mednarodni ravni z drugimi zainteresiranimi stranmi iz tretjih držav.
   POGLAVJE VIII

      UPRAVA

   Člen 48
   Varnost
   1.   V skladu s členom 45 Uredbe so nadzornik in člani osebja med svojim mandatom in po njem dolžni varovati poklicno tajnost v zvezi z vsemi zaupnimi informacijami, s katerimi so se seznanili pri izvajanju svojih uradnih dolžnosti.
   2.   ENVP imenuje enega ali več članov osebja s posebno odgovornostjo za varnostna vprašanja, ki se nanašajo na različna področja dejavnosti. Odgovorni so zlasti za varnostna vprašanja, povezana z osebjem, fizično varnost in varnost informacijske tehnologije. Kadar tako imenovani člani osebja menijo, da je to nujno zaradi preprečitve tveganj za varnost ENVP, poročajo neposredno direktorju.
   Člen 49
   Usmerjevalni odbor za informacijsko tehnologijo
   Ustanovi se usmerjevalni odbor za informacijsko tehnologijo, ki svetuje upravnemu odboru o posledicah informacijske tehnologije za varnost in notranji razvoj ENVP.
   Člen 50
   Upravljanje kakovosti
   ENVP vzpostavi ustrezne mehanizme za zagotovitev ustreznega upravljanja kakovosti, kot so standardi notranjega nadzora, letno poročilo o dejavnostih in upravljanje tveganja.
   Člen 51
   Uradna oseba za varstvo podatkov
   ENVP v skladu s členom 24 Uredbe imenuje uradno osebo za varstvo podatkov, ki poroča neposredno direktorju.
   Člen 52
   Obveščanje javnosti
   1.   ENVP ozavešča o varstvu podatkov ter obvešča posameznike o obstoju in vsebini njihovih pravic. Za to uporablja različna komunikacijska orodja (npr. spletno stran, glasilo, družbene medije in dogodke za ozaveščanje), se povezuje z zainteresiranimi stranmi (npr. študijski obiski urada ENVP, odgovori na prošnje za informacije) ter sodeluje na javnih dogodkih, sestankih in konferencah.
   2.   ENVP obvešča medije o glavnih dogodkih, povezanih z varstvom podatkov, ter pomembnih mnenjih ali publikacijah s sporočili za javnost, intervjuji in tiskovnimi konferencami.
   Člen 53
   Dokumentacija
   1.   Vodi se natančna in verodostojna evidenca vseh dejavnosti ENVP, ki zagotavlja zanesljiv in pravno preverljiv vir dokazov o odločitvah in ukrepih.
   2.   Dokumenti, povezani s posameznimi dejavnostmi, so združeni v spise. Spisi so logično dostopni po vrsti dejavnosti v načrtu razvrščanja spisov, ki ga določi ENVP.
   3.   Obdobje hranjenja različnih vrst spisov je določeno v skladu z načrtom hrambe, ki ga določi ENVP. Po poteku obdobja hrambe se spisi ocenijo in arhivirajo v skladu s politiko arhiviranja, ki jo sprejme ENVP.
   Člen 54
   Dejavno razkritje dokumentov
   1.   Načeloma se na spletni strani ENVP objavijo vsi ključni dokumenti politike, tematske smernice, zakonodajna mnenja, formalne pripombe, procesno gradivo za obravnave na Sodišču in mnenja o predhodnem preverjanju.
   2.   Mnenja po upravnem posvetovanju se na spletni strani ENVP objavijo, če imajo širši pomen, vsebujejo novo razlago ali uporabo prava ali se nanašajo na vpliv novih tehnologij na pravice posameznikov, na katere se nanašajo osebni podatki.
   Člen 55
   Objava v Uradnem listu
   V Uradnem listu Evropske unije se objavijo naslednji dokumenti:

               (a)

               povzetki zakonodajnih mnenj, kot je navedeno v členu 28(3);

               (b)

               sklepi in mnenja ENVP ali njihovi povzetki, kot je navedeno v členu 9(7), členu 10(2)(b), 10(4), 10(5) in 10(6), členu 12(2), členu 19 in členu 37(2) Uredbe;

               (c)

               drugi dokumenti, za katere ENVP meni, da so pomembni.

         Člen 56
   Dostop javnosti do dokumentov
   Javnost ima dostop do dokumentov ENVP v skladu z načeli, določenimi v Uredbi Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (5).
   Člen 57
   Potrditev verodostojnosti odločitev
   1.   Verodostojnost odločitev se potrdi s podpisom nadzornika na različici v izvirnem jeziku.
   2.   Tak podpis je lahko v pisni ali elektronski obliki.
   Člen 58
   Jeziki in delovni jeziki
   1.   Postopek, ki ga opravi ENVP, poteka v enem od jezikov, navedenih v členu 55(1) Pogodbe o Evropski uniji. V primeru pritožbe je to jezik, v katerem je napisana.
   2.   Poročila, mnenja, listine in drugi dokumenti, ki so namenjeni tudi objavi na spletni strani ENVP, so sestavljeni vsaj v angleščini, francoščini in nemščini.
   Člen 59
   Osebje
   1.   Člani osebja ENVP se zaposlijo v skladu s Kadrovskimi predpisi in Pogoji za zaposlitev drugih uslužbencev Evropske unije.
   2.   Da bi se okrepilo sodelovanje z nacionalnimi organi, zlasti nacionalnimi organi za varstvo podatkov, se pri ENVP uvede program za napotitev osebja.
   3.   Uvede se program pripravništva, s katerim se svežim univerzitetnim diplomantom omogoči, da pridobijo praktične izkušnje v zvezi z delom ENVP in Unije na splošno.
   4.   Za pokrivanje začasnih potreb se lahko najame začasno osebje ali druga zunanja pomoč.
   Člen 60
   Odbor uslužbencev
   1.   Z odborom uslužbencev, ki zastopa osebje ENVP, se pravočasno opravi posvetovanje o osnutkih sklepov, ki se nanašajo na izvajanje Kadrovskih predpisov za uradnike Evropske unije, posvetovanje z njim pa se lahko opravi tudi v zvezi s katerim koli drugim vprašanjem v splošnem interesu osebja. Odbor uslužbencev je obveščen o katerem koli vprašanju, povezanem z izvajanjem njegovih nalog. Mnenje izda v 15 dneh po posvetovanju.
   2.   Odbor uslužbencev prispeva k dobremu delovanju ENVP, tako da daje predloge o organizacijskih zadevah in delovnih pogojih.
   3.   Odbor uslužbencev je sestavljen iz treh članov in treh namestnikov, ki jih generalna skupščina izvoli za dve leti.
   Člen 61
   Upravno sodelovanje z drugimi institucijami
   1.   Direktor kot vodja sekretariata zastopa ENVP na različnih medinstitucionalnih forumih, to zastopanje pa lahko prenese na uradnike, pristojne za človeške vire, proračun in upravo.
   2.   Glede na velikost ENVP v primerjavi z drugimi institucijami ter zaradi dobrega upravljanja in proračunske varčnosti si ENVP dejavno prizadeva za sporazume o sodelovanju, memorandume o soglasju in dogovore o ravni storitev z drugimi institucijami.
   POGLAVJE IX

      KONČNE DOLOČBE

   Člen 62
   Začetek veljavnosti
   Ta poslovnik začne veljati dan po njegovem podpisu in se objavi v Uradnem listu Evropske unije.

      V Bruslju, 17. decembra 2012

         Peter HUSTINX

            Evropski nadzornik za varstvo podatkov

      (1)  UL L 8, 12.1.2001, str. 1.

      (2)  UL L 183, 12.7.2002, str. 1.

      (3)  UL C 27, 7.2.2007, str. 21.

      (4)  UL L 281, 23.11.1995, str. 31.

      (5)  UL L 145, 31.5.2001, str. 43.


title: 2009/105/ES: Sklep Sveta z dne 18. decembra 2008 o spremembi Sklepa 1999/70/ES v zvezi z imenovanjem zunanjega revizorja centralne banke Banque centrale du Luxembourg

text:
               7.2.2009

               SL

               Uradni list Evropske unije

               L 38/33

      SKLEP SVETA

   z dne 18. decembra 2008
   o spremembi Sklepa 1999/70/ES v zvezi z imenovanjem zunanjega revizorja centralne banke Banque centrale du Luxembourg

   (2009/105/ES)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priloga k Pogodbi o ustanovitvi Evropske skupnosti, in zlasti člena 27.1 Protokola,
   ob upoštevanju Priporočila Evropske centralne banke ECB/2008/16 z dne 17. novembra 2008 Svetu Evropske unije o zunanjem revizorju centralne banke Banque centrale du Luxembourg
       (1),
   ob upoštevanju naslednjega:

               (1)

               Revizijo računovodskih izkazov Evropske centralne banke (ECB) in nacionalnih centralnih bank Eurosistema opravljajo neodvisni zunanji revizorji, ki jih priporoči Svet ECB in potrdi Svet.

               (2)

               Mandat sedanjega zunanjega revizorja centralne banke Banque centrale du Luxembourg bo potekel po reviziji za poslovno leto 2008. Zaradi tega je treba od poslovnega leta 2009 imenovati novega zunanjega revizorja.

               (3)

               Svet ECB je priporočil, da se družba KPMG AUDIT Sarl imenuje za zunanjega revizorja za poslovna leta od 2009 do 2013.

               (4)

               Treba bi bilo upoštevati priporočilo Sveta ECB in v skladu s tem spremeniti Sklep 1999/70/ES –

         SKLENIL:
   Člen 1
   Člen 1(7) Sklepa 1999/70/ES (2) se nadomesti z naslednjim:

      „7.   KPMG AUDIT Sarl se odobri kot zunanji revizor za Banque centrale du Luksemburg za poslovna leta 2009 do 2013.“

   Člen 2
   O tem sklepu se uradno obvesti ECB.
   Člen 3
   Ta sklep se objavi v Uradnem listu Evropske unije.

      V Bruslju, 18. decembra 2008

            Za Svet

            Predsednik

         M. BARNIER

      (1)  UL C 299, 22.11.2008, str. 5.

      (2)  UL L 22, 29.1.1999, str. 69.


title: 2013/400/SZVP: Sklep Političnega in varnostnega odbora EUCAP NESTOR/3/2013 z dne 23. julija 2013 o imenovanju vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)

text:
               27.7.2013

               SL

               Uradni list Evropske unije

               L 202/23

         SKLEP POLITIČNEGA IN VARNOSTNEGA ODBORA EUCAP NESTOR/3/2013
   z dne 23. julija 2013
   o imenovanju vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)
   (2013/400/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2012/389/SZVP z dne 16. julija 2012 o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (1) in zlasti člena 9(1) Sklepa,
   ob upoštevanju naslednjega:

               (1)

               Politični in varnostni odbor (PVO) je na podlagi Sklepa 2012/389/SZVP pooblaščen, da v skladu s členom 38 Pogodbe sprejema ustrezne odločitve v zvezi z izvajanjem političnega nadzora in strateškim vodenjem misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR), vključno z odločitvijo o imenovanju vodje misije.

               (2)

               PVO je 16. julija 2012 sprejel Sklep EUCAP NESTOR/1/2012 (2), s katerim je bil za vodjo EUCAP NESTOR z dne 17. julija 2012 imenovan Jacques LAUNAY.

               (3)

               Visoki predstavnik Unije za zunanje zadeve in varnostno politiko je 12. julija 2013 predlagal, da se za vodjo EUCAP NESTOR od 16. julija 2013 do 15. julija 2014 imenuje Etienne DE MONTAIGNE DE PONCINS, ki bo zamenjal Jaquesa LAUNAYA –

         SPREJEL NASLEDNJI SKLEP:
   Člen 1
   Za vodjo misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) se od 16. julija 2013 do 15. julija 2014 imenuje Etienne DE MONTAIGNE DE PONCINS.
   Člen 2
   Ta sklep začne veljati na dan sprejetja.
   Uporablja se od 16. julija 2013.

      V Bruslju, 23. julija 2013

            Za Politični in varnostni odbor

            Predsednik

         W. STEVENS

      (1)  UL L 187, 17.7.2012, str. 40.

      (2)  UL L 198, 25.7.2012, str. 16.


title: Sklep Sveta z dne 22. novembra 1993 o skupnem stališču na podlagi člena J.2 Pogodbe o Evropski uniji o zmanjšanju obsega ekonomskih odnosov z Libijo

text:
Pomembno pravno obvestilo

|

31993D0614

Uradni list L 295 , 30/11/1993 str. 0007 - 0007 finska posebna izdaja: poglavje 11 zvezek 37 str. 0071  švedska posebna izdaja: poglavje 11 zvezek 37 str. 0071

		Sklep Svetaz dne 22. novembra 1993o skupnem stališču na podlagi člena J.2 Pogodbe o Evropski uniji o zmanjšanju obsega ekonomskih odnosov z Libijo(93/614/SZVP)SVET EVROPSKE UNIJE JEob upoštevanju Pogodbe o Evropski uniji in zlasti člena J.2 Pogodbe,ob upoštevanju Resolucije 883(93) Varnostnega sveta Združenih narodov z dne 11. novembra 1993,SKLENIL:1. Obseg ekonomskih odnosov z Libijo se zmanjša v skladu z ustreznimi določbami Resolucije 883(93) Varnostnega sveta z dne 11. novembra 1993.2. Ta sklep se objavi v Uradnem listu.V Luxembourgu, 22. novembra 1993Za SvetPredsednikW. Claes--------------------------------------------------


title: 2014/942/EU: Sklep Sveta z dne 17. decembra 2014 o imenovanju nemškega člana Evropskega ekonomsko-socialnega odbora

text:
               23.12.2014

               SL

               Uradni list Evropske unije

               L 367/96

         SKLEP SVETA
   z dne 17. decembra 2014
   o imenovanju nemškega člana Evropskega ekonomsko-socialnega odbora

      (2014/942/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga nemške vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Gökeja FRERICHSA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Gerhard HANDKE, Generaldirektor des Bundesverbandes Großhandel, Außenhandel, Dienstleistungen – BGA, se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 17. decembra 2014

            Za Svet

            Predsednik

         G. L. GALLETTI

      (1)  UL L 251, 25.9.2010, str. 8.


title: Sklep (EU) 2015/436 Evropskega parlamenta in Sveta z dne 17. decembra 2014 o uporabi Solidarnostnega sklada Evropske unije

text:
               17.3.2015

               SL

               Uradni list Evropske unije

               L 72/6

         SKLEP (EU) 2015/436 EVROPSKEGA PARLAMENTA IN SVETA
   z dne 17. decembra 2014
   o uporabi Solidarnostnega sklada Evropske unije
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1) in zlasti člena 4(3) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 11 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropska unija je ustanovila Solidarnostni sklad Evropske unije (v nadaljnjem besedilu: Sklad), da bi izkazala solidarnost s prebivalstvom v regijah, ki so jih prizadele nesreče.

               (2)

               Člen 10 Uredbe Sveta (EU, Euratom) št. 1311/2013 (3) omogoča uporabo sredstev Sklada do letne zgornje meje 500 milijonov EUR (v cenah iz leta 2011).

               (3)

               Uredba (ES) št. 2012/2002 vsebuje določbe, v skladu s katerimi se lahko uporabijo sredstva Sklada.

               (4)

               Italija je vložila vlogo za uporabo Sklada v zvezi s poplavami.

               (5)

               Grčija je vložila vlogo za uporabo Sklada v zvezi s potresom.

               (6)

               Slovenija je vložila vlogo za uporabo Sklada v zvezi z ledeno ujmo.

               (7)

               Hrvaška je vložila vlogo za uporabo Sklada v zvezi z ledeno ujmo, ki so ji sledile poplave –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2014 se uporabi Solidarnostni sklad Evropske unije, da se zagotovi znesek v višini 46 998 528 EUR v odobritvah za prevzem obveznosti.
   V okviru splošnega proračuna Evropske unije za proračunsko leto 2015 se uporabi Solidarnostni sklad Evropske unije, da se zagotovi znesek v višini 46 998 528 EUR v odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 17. decembra 2014

            Za Evropski parlament

            Predsednik

         M. SCHULZ

            Za Svet

            Predsednik

         B. DELLA VEDOVA

      (1)  UL L 311, 14.11.2002, str. 3.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: 2014/949/EU, Euratom: Sklep Evropskega parlamenta z dne 16. decembra 2014 o izvolitvi evropskega varuha človekovih pravic

text:
               24.12.2014

               SL

               Uradni list Evropske unije

               L 369/70

         SKLEP EVROPSKEGA PARLAMENTA
   z dne 16. decembra 2014
   o izvolitvi evropskega varuha človekovih pravic

      (2014/949/EU, Euratom)

   EVROPSKI PARLAMENT JE –
   ob upoštevanju Pogodbe o delovanju Evropske unije, zlasti tretjega odstavka člena 24 in člena 228,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a,
   ob upoštevanju svojega sklepa 94/262/ESPJ, ES, Euratom z dne 9. marca 1994 o pravilih in splošnih pogojih, ki urejajo opravljanje funkcije varuha človekovih pravic (1),
   ob upoštevanju člena 219 Poslovnika,
   ob upoštevanju razpisa za predložitev nominacij (2),
   ob upoštevanju svojega glasovanja z dne 16. decembra 2014,
   SKLENIL:
   Emily O'REILLY se izvoli za izvajanje funkcije evropskega varuha človekovih pravic do konca parlamentarnega obdobja.

      V Strasbourgu, 16. decembra 2014

            Za Evropski parlament

            Predsednik

         M. SCHULZ

      (1)  UL L 113, 4.5.1994, str. 15.

      (2)  UL C 293, 2.9.2014, str. 13.


title: Sklep Sveta z dne 20. februarja 1989 o sklenitvi Sporazuma o sodelovanju med Evropsko gospodarsko skupnostjo na eni strani in državami pogodbenicami Listine Sveta za sodelovanje arabskih zalivskih držav (Združenimi arabskimi emirati, Državo Bahrajn, Kraljevino Saudovo Arabijo, Sultanatom Oman, Državo Katar in Državo Kuvajt) na drugi

text:
Pomembno pravno obvestilo

|

31989D0147

Uradni list L 054 , 25/02/1989 str. 0001 - 0002 finska posebna izdaja: poglavje 11 zvezek 14 str. 0210  švedska posebna izdaja: poglavje 11 zvezek 14 str. 0210

		Sklep Svetaz dne 20. februarja 1989o sklenitvi Sporazuma o sodelovanju med Evropsko gospodarsko skupnostjo na eni strani in državami pogodbenicami Listine Sveta za sodelovanje arabskih zalivskih držav (Združenimi arabskimi emirati, Državo Bahrajn, Kraljevino Saudovo Arabijo, Sultanatom Oman, Državo Katar in Državo Kuvajt) na drugi(89/147/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti členov 113 ter 235 te pogodbe,ob upoštevanju priporočila Komisije,ob upoštevanju mnenja Evropskega parlamenta [1],ker je s strani Evropske gospodarske skupnosti sklenitev Sporazuma o sodelovanju med Evropsko gospodarsko skupnostjo in državami pogodbenicami Listine Sveta za sodelovanje arabskih zalivskih držav (Združenimi arabskimi emirati, Državo Bahrajn, Kraljevino Saudovo Arabijo, Sultanatom Oman, Državo Katar in Državo Kuvajt) potrebna za dosego ciljev Skupnosti na področju zunanjih ekonomskih odnosov; ker je videti, da nekateri ukrepi gospodarskega sodelovanja iz Sporazuma presegajo pooblastila, določena v Pogodbi, zlasti tista na področju skupne trgovinske politike,SKLENIL:Člen 1S tem sklepom se v imenu Skupnosti potrdi Sporazum o sodelovanju med Evropsko gospodarsko skupnostjo na eni strani in državami pogodbenicami Listine Sveta za sodelovanje arabskih zalivskih držav (Združenimi arabskimi emirati, Državo Bahrajn, Kraljevino Saudovo Arabijo, Sultanatom Oman, Državo Katar in Državo Kuvajt) na drugi strani ter izmenjava pisem in izjave, priložene k temu sporazumu.Besedila aktov, navedenih v prvem odstavku, so priložena temu sklepu.Člen 2Predsednik Sveta uradno obvesti, kot je predvideno v členu 26 Sporazuma [2].Člen 3V Skupnem odboru, ustanovljenem na podlagi člena 12 Sporazuma, Skupnost zastopa Komisija s pomočjo predstavnikov držav članic.Člen 4Ta sklep začne veljati dan po objavi v Uradnem listu Evropskih skupnosti.V Bruslju, 20. februarja 1989Za SvetPredsednikF. Fernandez Ordoñez[1] UL C 12, 16.1.1989.[2] Dan začetka veljavnosti tega sporazuma bo v Uradnem listu Evropskih skupnosti objavil Generalni sekretariat Sveta.--------------------------------------------------


title: 2004/906/ES: Odločba Komisije z dne 23. decembra 2004 o imenovanju članov za mandat za Odbor višjih inšpektorjev za delo

text:
               28.12.2004

               SL

               Uradni list Evropske unije

               L 381/78

      ODLOČBA KOMISIJE

   z dne 23. decembra 2004
   o imenovanju članov za mandat za Odbor višjih inšpektorjev za delo
   (2004/906/ES)
   KOMISIJA EVROPSKIH SKUPNOSTI JE –
   ob upoštevanju Sklepa Komisije 95/319/ES z dne 12. julija 1995 o ustanovitvi Odbora višjih inšpektorjev za delo (1) in zlasti člena 5 Sklepa,
   ob upoštevanju Sklepa Komisije K(2004) 1542 z dne 27. aprila 2004 (2),
   ob upoštevanju seznama kandidatov, ki ga je predložilo deset novih držav članic,
   ob upoštevanju naslednjega:

               (1)

               Člen 5(1) Sklepa določa, da odbor sestavljata dva predstavnika iz vsake države članice.

               (2)

               Člen 5(2) Sklepa določa, da člane odbora imenuje Komisija na predlog držav članic,

               (3)

               Člen 5(3) navedenega Sklepa določa, da mandat za člane odbora traja tri leta in da so člani lahko ponovno izvoljeni. Ker se sedanji mandat za člane odbora izteče 31. decembra 2006, je ustrezno imenovati člane iz desetih novih držav članic za mandat, ki se izteče na isti datum.

               (4)

               Po pristopu desetih novih držav članic k Evropski uniji 1. maja 2004 in na podlagi predlogov, ki jih je Komisija prejela od držav članic v skladu z navedenim členom 5 Sklepa 95/319/ES, mora Komisija imenovati člane odbora, ki bodo predstavljali deset novih držav članic za obdobje od 1. maja 2004 do 31. decembra 2006 –

         SPREJELA NASLEDNJO ODLOČBO:
   Edini člen
   Osebe, navedene v Prilogi k sedanji odločbi, se imenujejo za člane Odbora višjih inšpektorjev za delo za obdobje od 1. maja 2004 do 31. decembra 2006.

      V Bruslju, 23. decembra 2004

            Za Komisijo

         Vladimír ŠPIDLA

            Član Komisije

      (1)  UL L 188, 9.8.1995, str. 11.

      (2)  Še ni objavljeno.

      PRILOGA
      Imenovanje članov Odbora višjih inšpektorjev za delo
      Odbor višjih inšpektorjev za delo je bil ustanovljen s Sklepom Komisije 95/319/ES.
      Komisija se je odločila imenovati naslednje člane za obdobje od 1. maja 2004 do 31. decembra 2006.

                  Češka

                  G. Jaromir Elbel
                  Ga. Daniela Kubičová

                  Ciper

                  G. Leandros Nicolaides
                  G. Anastasios Yiannaki

                  Estonija

                  G. Priit Siitan
                  Ga. Katrin Lepisk

                  Madžarska

                  G. András Békés
                  Ga. Kornélia Molnár

                  Latvija

                  G. Jānis Bērzinš
                  Ga. Tatjana Zabarovska

                  Litva

                  G. Mindaugas Pluktas
                  Ga. Dalia Legiené

                  Malta

                  G. Mark Gauci
                  G. Silvio Farrugia

                  Poljska

                  Ga. Anna Hintz
                  Ga. Katarzyna Kitajewska

                  Slovenija

                  G. Borut Brezovar
                  G. Boris Ružič

                  Slovaška

                  G. Gabriel Hrabovsky
                  Ga. Ludmila Mikleticova


title: Sklep predstavnikov vlad držav članic z dne 27. maja 1998 o imenovanju članov Sodišča prve stopnje Evropskih skupnosti

text:
Pomembno pravno obvestilo

|

41998D0380

Uradni list L 171 , 17/06/1998 str. 0030 - 0030

		Sklep predstavnikov vlad držav članicz dne 27. maja 1998o imenovanju članov Sodišča prve stopnje Evropskih skupnosti(98/380/ES, ESPJ, Euratom)PREDSTAVNIKI VLAD DRŽAV ČLANIC EVROPSKIH SKUPNOSTI SOob upoštevanju Pogodbe o ustanovitvi Evropske skupnosti, zlasti člena 168a Pogodbe,ob upoštevanju Pogodbe o ustanovitvi Evropske skupnosti za premog in jeklo, zlasti člena 32d Pogodbe,ob upoštevanju Pogodbe o ustanovitvi Evropske skupnosti za atomsko energijo, zlasti člena 140a Pogodbe,ob upoštevanju Sklepa Sveta 88/591/ESPJ, EGS, Euratom z dne 24. oktobra 1988 o ustanovitvi Sodišča prve stopnje Evropskih skupnosti [1];ker gospodom Josefu Aziziju, Corneliusu Paulusu Brietu, Marcu Jaegerju, Andreasu Kalogeropoulosu, Koenraadu Lenaertsu, Ruiju Manuelu Gens de Mouru Ramosu, gospe Virpi Tiili in gospodu Boju Vesterdorfu poteče mandat 31. avgusta 1998;ker naj bi se delna zamenjava članov Sodišča prve stopnje izvedla za obdobje od 1. septembra 1998 do 31. avgusta 2004;ker bo treba zaradi delne zamenjave članov Sodišča prve stopnje imenovati enega sodnika kasneje,SKLENILI:Člen 1Za člane Sodišča prve stopnje se za obdobje od 1. septembra 1998 do 31. avgusta 2004 imenujejo:g. Josef Azizi,g. Marc Jaeger,g. Koenraad Lenaerts,g. Rui Manuel Gens de Moura Ramos,ga. Virpi Tiili,g. Bo Vesterdorf,g. Michael Vilaras.Člen 2Ta sklep se objavi v Uradnem listu Evropskih skupnosti.V Bruslju, 27. maja 1998PredsednikS. Wall[1] UL L 319, 25.11.1988, str. 1. Popravek v UL C 215, 21.8.1989, str. 1. Sklep, kakor je bil nazadnje spremenjen s Sklepom 95/1/Euratom, ESPJ, ES o prilagoditvi instrumentov zaradi pristopa novih držav članic k Evropski uniji (UL L 1, 1.1.1995, str. 1).--------------------------------------------------